
1. BENDROJI INFORMACIJA APIE PIRKIMĄ IR PIRKIMO OBJEKTĄ
1.1. Pirkimo objektas – patikimumo užtikrinimo paslauga – mobilusis parašas (toliau – MTSP), teikiama per esamą integraciją su elektroninių dokumentų valdymo komponentu (toliau – EDVK) (toliau – Paslauga).
1.2. [bookmark: fld_BVPZkodasStr]Pirkimo objekto BVPŽ kodas – 79132100-9.
1.3. Pirkėjas – Informatikos ir ryšių departamentas prie Lietuvos Respublikos vidaus reikalų ministerijos (Šventaragio g. 2, LT-01510 Vilnius, biudžetinės įstaigos kodas 188774822) (toliau – IRD). 
1.4. Pirkimo tikslas – užtikrinti nepertraukiamą mobiliojo parašo paslaugų teikimą EDVK naudotojams.
1.5. Pirkimo rezultatas – užtikrintas nepertraukiamas Paslaugos teikimas EDVK naudotojams, naudojant esamą tiesioginę integracinę sąsają su wPKITSP servisu be papildomų EDVK programinės įrangos pakeitimų.
1.6. Paslaugos teikimo terminas – 24 (dvidešimt keturi) mėnesiai nuo Paslaugų viešojo pirkimo pardavimo sutarties (toliau – Sutartis) įsigaliojimo dienos.
1.7. Paslaugos teikimo pradžios data – ne anksčiau kaip nuo 2026 metų gruodžio 1 d.
1.8. Maksimalus Paslaugos kiekis – iki 1 545 000 (vienas milijonas penki šimtai keturiasdešimt penki tūkstančiai) mobilaus parašo užklausų per 24 (dvidešimt keturis) mėnesius. Sutarties galiojimo laikotarpiu Paslaugos perkamos pagal Pirkėjo faktinį poreikį. Pirkėjas neįsipareigoja išpirkti maksimalaus Paslaugų kiekio ar bet kokios jo dalies.

2. REIKALAVIMAI, SUSIJĘ SU NACIONALINIU SAUGUMU
2.1. Pirkimo objektui taikomi VPĮ 37 straipsnio 9 dalies reikalavimai, susiję su nacionaliniu saugumu: Tiekėjas privalo įrodyti, kad siūloma Paslauga nekelia grėsmės nacionaliniam saugumui – Paslaugos teikimas nėra vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
2.1.1. Pirkėjas pasiūlymo atitikčiai VPĮ 37 straipsnio 9 dalies reikalavimams patvirtinti iš Tiekėjo reikalauja  KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA).
2.1.2.  Iš ekonomiškai naudingiausią pasiūlymą pateikusio Tiekėjo Pirkėjas reikalaus pateikti (kartu su pasiūlymu šių dokumentų Tiekėjas pateikti neturi) – vieną ar kelis šiuos dokumentus**: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus Pirkėjui priimtinus dokumentus.
2.1.3. Jeigu Tiekėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams 2.1 punkte nurodytas reikalavimas (VPĮ 37 straipsnio 9 dalis) yra netaikomas.
2.1.4. Šio skyriaus 2.1.2 punkte nurodyti dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 (trims) mėnesiams iki tos dienos, kurią Pirkėjo prašymu Tiekėjas turi pateikti dokumentus.
3. REIKALAVIMAI, SUSIJĘ SU KIBERNETINIU SAUGUMU
3.1. Tiekėjas privalo atlikti šiuos veiksmus ir pranešti apie kibernetinį incidentą, įvykusį jo tinklų ir informacinių sistemų infrastruktūroje, Pirkėjui šiais terminais ir nurodyti tokią informaciją:
3.1.1. nedelsiant, bet ne vėliau kaip per 24 (dvidešimt keturias) valandas nuo sužinojimo apie didelį kibernetinį incidentą momento – pateikti ankstyvąjį perspėjimą, kuriame pagal galimybes nurodoma, ar didelį kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti tarpvalstybinį poveikį;
3.1.2. nedelsiant, bet ne vėliau kaip per 72 (septyniasdešimt dvi) valandas nuo sužinojimo apie kitą kibernetinį incidentą momento – pateikti ankstyvąjį perspėjimą apie kitą kibernetinį incidentą, kuriame pagal galimybes nurodoma ar kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti poveikį perkančiosios organizacijos tinklams ir informacinėms sistemoms; 
3.1.3. ne vėliau kaip per 1 (vieną) mėnesį nuo 3.1.1 ar 3.1.2 papunktyje nurodyto pranešimo apie kibernetinį incidentą pateikimo dienos – pateikti galutinę ataskaitą, kurioje pateikiama informacija, nurodyta ši informacija pagal Lietuvos Respublikos kibernetinio saugumo įstatymo (toliau – KSĮ) 18 straipsnio 4 dalies 4 punktą.
3.2. Pirkėjas arba jos įgalioti paslaugų teikėjai turi teisę atlikti Tiekėjo atitikties Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, (toliau – Aprašas), reikalavimams auditą (įskaitant neplaninį), o Tiekėjas turi pareigą sudaryti sąlygas tokiam auditui atlikti Sutarties vykdymo laikotarpiu ar įvykus dideliam kibernetiniam  incidentui. 
3.3. Tiekėjas visą Sutarties vykdymo laikotarpį privalo ne rečiau kaip 1 (vieną) kartą per metus, įvykus esminiams kibernetinio saugumo subjekto organizaciniams ar kitiems reikšmingiems pokyčiams, taip pat įvykus dideliam kibernetiniam incidentui atlikti savo valdomų tinklų ir informacinių sistemų rizikos vertinimą. Taip pat, reguliariai, ne rečiau kaip 1 (vieną) kartą per metus, įvertinti savo atitiktį KSĮ, Aprašo ir Tiekėjo patvirtintiems kibernetinio saugumo politikos dokumentuose nustatytiems reikalavimams. Tiekėjas įsipareigoja Pirkėjui pareikalavus pateikti visą reikalingą informaciją, dokumentus, reikalingus įsitikinti, kad Tiekėjas atlieka rizikos ir atitikties vertinimus. 
3.4. Tiekėjas įsipareigoja užtikrinti jo tinklų ir informacinių sistemų spragų, keliančių riziką Pirkėjo tinklams ir informacinėms sistemoms, valdymą.
3.5. Tiekėjas įsipareigoja užtikrinti, kad jo patalpos, įranga, tinklai ir informacinių sistemų priežiūra, informacijos perdavimas tinklais atitinka Aprašo reikalavimus.
3.6. Tiekėjui fizinė prieiga prie Pirkėjo tinklų, kitos techninės infrastruktūros ir informacinių sistemų nėra suteikiama.
4. TECHNINIAI REIKALAVIMAI
4.1. Paslauga EDVK turi būti  teikiama tiesioginės integracijos būdu per wPKITSP servisą su valstybės įmonės Registrų centro teikiama patikimumo užtikrinimo paslauga „Patikimas paslaugų tiekėjas“. Kitų integracijos būdų, metodų ar infrastruktūros sprendimų gauti mobiliojo parašo paslaugas EDVK neturi.
4.2. Paslauga turi būti teikiama naudojant esamą tiesioginę EDVK ir wPKITSP infrastruktūros integracinę sąsają, nereikalaujant papildomų EDVK programinės įrangos pakeitimų.
4.3. Paslauga privalo būti integracinė, ne kitos sistemos/dokumento valdymo sistemos dalis/komponentas.
4.4. Kreipinių srautui neturi būti taikomi apribojimai.
4.5. Paslaugos pasiekiamumo lygis turi būti ne mažesnis, kaip 99,95 % per mėnesį.
4.6. Kritinio, kai Paslauga neveikia, sutrikimo pašalinimas turi būti pradedamas per 1 (vieną) valandą nuo pranešimo gavimo (Tiekėjo klientų aptarnavimo tarnyboje (toliau – Klientų aptarnavimo tarnyba) , elektroniniu paštu arba telefonu) apie sutrikimą ir atliktas per 2 (dvi) valandas.
4.7. Jeigu kritinio sutrikimo neįmanoma pašalinti per Techninės specifikacijos 4.6 punkte nustatytą sutrikimo pašalinimo laiką, Tiekėjas privalo apie tai informuoti Pirkėją, pateikti ir suderinti su juo gedimų šalinimo planą ir naują sutrikimo šalinimo terminą.
4.8. Tiekėjo pagrįstas prašymas pratęsti sutrikimo šalinimo terminą gali būti teikiamas ne daugiau kaip 1 (vieną) kartą. Prašymas pratęsti terminą turi būti pateiktas iki pasibaigiant nustatytam sutrikimo išsprendimo terminui. Nepateikus prašymo pratęsti sutrikimo sprendimo termino iki jo pabaigos, laikoma, kad sutrikimo sprendimas vėluoja.
4.9. Klientų aptarnavimo tarnyboje turi būti galimybė Pirkėjui registruoti užklausas (24x7x365) internetu (apsaugotu SSL protokolu kanalu – savitarnos svetainė) arba elektroniniu paštu (automatiškai registruojant Klientų aptarnavimo tarnyboje).
4.10. Turi būti galimybė prisiskambinti Klientų aptarnavimo tarnybai darbo dienomis nuo 8:00 iki 17:00 val. Skambučiai negali būti apmokestinami padidintu tarifu.
4.11. Klientų aptarnavimo tarnyba turi užtikrinti Pirkėjo įgaliotų naudotojų informavimą elektroniniu paštu apie užregistruotus incidentus, problemas, sutrikimus, gedimus bei jų statuso pasikeitimus.
4.12. Klientų aptarnavimo tarnyba turi užtikrinti Pirkėjo įgaliotų naudotojų automatinį informavimą elektroniniu paštu apie pranešimo užregistravimą pagalbos sistemoje, jei apie jį buvo pranešta ne internetu.
4.13. Klientų aptarnavimo tarnyba turi užtikrinti Pirkėjo įgaliotiems naudotojams galimybę gauti ataskaitas įvairiais pjūviais: pagal laikotarpį, incidentus, problemas, sutrikimus, gedimus (užregistruota, kriterijus, nepradėta, vykdoma, įvykdyta).
4.14. Klientų aptarnavimo tarnyba privalo teikti informaciją apie visų registruotų užklausų, susijusių su teikiama Paslauga, eigą ir būseną internetu per savitarnos svetainę arba telefonu pagal Pirkėjo  įgaliotų naudotojų poreikį.

5. APLINKOS APSAUGOS REIKALAVIMAI

5.1. Pirkimo objektas atitinka aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 p. nustatytą aplinkosauginį principą, todėl papildomi aplinkosauginiai reikalavimai jam nekeliami.

